ऐसा मर्मस्पर्शी और हृदय-विदारक चीत्कार, जैसे किसी को हमारे सामने ही जिंदा जलाया जा रहा हो, और वो बुरी तरह से तड़प रहा हो! भय से हम सबके चेहरों का रंग सफेद हो चुका था, पर अपने सामने ही घट रही घटनाओं को सिवाय एक मूक दर्शक की ही भांति देखते रहने के अलावा हम कुछ और कर भी नहीं सकते थे ! हर बीतते पल के साथ राधिका का क्रंदन और भी तेज़ तथा हृदयस्पर्शी होता जा रहा था, वो सज्जन बहुत बारीकी से हर घटनाक्रम पर अपनी पैनी निगाह रखे हुए थे, फिर अचानक ही वह अपनी जगह से हटे और राधिका के सामने जाकर बैठ गए ! इन चंद मिनटों के वाकये में ही राधिका का चेहरा ऐसा हो गया था जैसे किसी ने उसके शरीर का पूरा खून ही निचोड़ लिया हो, बाल पूरे चेहरे पर फ़ैल चुके थे, आँखे इस कदर फ़ैली हुई थी कि जैसे अभी फट ही पढ़ेंगी ! उन ज़नाब ने अपना हाथ आगे बड़ा जोर से राधिका को बालों से पकड कर एक तरफ खींचा, और फिर धमकाते हुए बेहद ही हिंसक आवाज में कहा, “ आज के बाद लौट मत आना, अभी तो तेरे पैर ही जले हैं न... अगली बार पूरा ही जिन्दा जला दिया जायेगा !”